**6. వరహాల వాన**

**I. అర్థాలు**

1. దాసోహం = లొంగిపోవడం

2. ఆజ్ఞానం = తెలివిలేకపోవడం

3. సాయం = సహాయం

4. దురాశ = అత్యాశ

5. మూలం = ఆధారం

**II. పర్యాయపదాలు**

1. బంగారం = హేమం, సువర్ణం

2. జగత్తు = లోకం, ప్రపంచం

3. నీరు = జలం, ఉదకం

4. డబ్బు = ధనం, సంపద

5. మహిళలు = స్త్రీలు, వనితలు

**III. వ్యతిరేకపదాలు**

1. జ్ఞానులు x అజ్ఞానులు

2. ఉదయం x సాయంత్రం

3. తరుగు x పెరుగు

4. గౌరవం x అగౌరవం

5. కష్టం x సుఖం

**IV. తప్పు, ఒప్పులు.**

1. డబ్బుకు లోకం దాసోహం. (ఒప్పు

2. తాతకు ముందుచూపు తక్కువ . (తప్పు)

3. ఆశకు అంతు లేదని మన పెద్దలు అంటారు. (ఒప్పు)

4.ప్రజలంతా ముందు నీరు కావాలని కోరారు. (తప్పు

**IV. సొంతవాక్యాలు**

1. మూలం : పల్లెటూర్లకు చెరువులే మూలాధారం.

2. జాతకం: లాటరీ టికెట్లతో జాతకం మారిపోదు.

3. బుద్ధి : భవంతుడు అందరికి మంచి భుద్ధిని ప్రసాదిస్తాడు.

4.సంతోషం: ప్రజలంతా సంతోషంగా కాలం గడపాలి.

5.బతుకు: పేదల బతుకులు ఆర్థికంగా అభివృద్ధి చెందాలి.

**V. కింది పదాలు చదవండి. ఖాళీలలో సరిపోయే చోట రాయండి.**

(అది, అయన, వారు, అతడు, ఆమె, అవి, పొడవు, నల్లగా )

1. సుమిత్ర వంట బాగా చేస్తుంది. **ఆమె** పాటకూడా పాడుతుంది.

2. పోతన భాగవతం రాశాడు. **ఆయన** సహజ పండితుడు.

3. సంహం గర్జిస్తుంది. **అది** అడవిలో ఉంటుంది.

4. నిఖిల్ **పొడవు**గా ఉన్నాడు.

5. కాకి **నల్లగా** ఉంటుంది.

6.దురాశ **దుఃఖానికి** చేటు.

7.స్వామీజీ చాలా **మహిమలు** ఉన్నవారు.

8.నీళ్ళు ఉంటే **ధనం** సంపాదించుకోవచ్చు

**VI. చిన్న ప్రశ్నలు.**

1. గ్రామానికి ఎవరు వచ్చారు?

జ: గ్రామానికి సాధువు వచ్చాడు.

2. తాత ఎవరితో కలిసి సాధువు వద్దకు వెళ్ళాడు?

జ: తాత గోపితో కలిసి సాధువు వద్దకు వెళ్ళాడు.

3. ప్రజలంతా సాధువును ఏమి కోరారు?

జ: ప్రజలంతా సాధువును వరహాల వాన కావాలని కోరారు.

4. తాత ఏమి కావాలని కోరాడు?

జ: తాత మంచి వర్షాన్ని కావాలని కోరాడు.

5. ప్రజలు తాతను ఏమని వారించారు?

జ: ప్రజలు తాతను మాట్లాడవద్దని వారించారు.

6. చివరకు ప్రజలు తమ తప్పును గ్రహించారా? లేదా ?

జ: చివరకు ప్రజలు తమ తప్పును గ్రహిచారు.

7. ఈ పాఠం లోని నీతి ఏమిటి?

జ: ఈ పాఠంలోని నీతి అత్యాశ అన్ని అనర్థాలకు మూలం

8. వరహాలను వేటిలో నింపారు?

జ:- గ్లాసులు, బిందెలు, చెంబులు, గాదెలు, గరిసెలు, సంచులు మొదలైన వాటిలో నింపారు.

**VII. పెద్ద ప్రశ్నలు. (No Need to write NLT Students)**

**1. ధనముంటే కొండమీది కోతి ఐనా దిగి వస్తుంది. దీనిని బట్టి మీకేమార్థమైనదో రాయండి.**

జ: ఈ లోకంలో ధనం ఎంతో ప్రధానమైనది. ధనం లేనిది ఏమి చేయలేము. సంపద ఉంటేనే

బంధువులు, స్నేహితులు, ఆత్మీయులు ఆదరిస్తారు. సంపద లేనప్పుడు దూరంగా ఉంటారు.

ఆపదలో ఆదుకోరు కానీ సంపద బాగా ఉంటే మాత్రం లోకమంతా తనకు దాసోహం అవుతుంది.

**2. అందరూ ధనం కావాలని కోరిన తాత మాత్రం వర్షం కావాలని ఎందుకు కోరారు?**

జ: తాతకు ముందు చూపు ఎక్కువ. తాత్కాలిక సుఖం మీద కంటే శాశ్వత సుఖాన్ని పొందడంపై

కోరిక ఎక్కువ. వర్షాలు కురిస్తే బావులు నీటితో నిండి ఉంటాయి. నదులు నీటితో కలకలాడుతాయి.

భూగర్భ జలాలు పెరుగుతాయి. వర్షాలతో బంగారు పంటలు పండవచ్చు. భూమిపై బంగారాన్ని

పొందవచ్చు. ప్రజలందరూ సుఖంగా జీవించవచ్చు. అందువల్లనే తాత ముందు చూపుతో

అందరు ధనాన్ని కావాలని కోరిన తాను మాత్రం వర్షం కావాలని కోరాడు.

**౩. దురాశ దుఃఖానికి మూలం ఎట్లాగో వివరించండి.**

జ: మానవుడు ఆశాజీవి. ఆశ లేకపోతే మానవుని మనుగడ కష్టం. కానీ ఆశ దురాశగా మారకూడదు.

దురాశ వల్ల ఎన్నో అనర్ధాలు కలుగుతాయి. కొన్ని సందర్భాల్లో అత్యాశ ప్రాణాపాయంగా

మారుతుంది. అవినీతి మార్గంలో ధనాన్ని సంపాదిస్తారు. చివవరకు పట్టుపడి అగౌరవాన్ని

పొందుతారు. అత్యాశకు పోకుండా తనకున్న దానితోనే సంతృప్తిగా జీవించాలి. స్వార్థాన్ని

మానుకొని కొంత ధనాన్ని పేదలకు సహయం చేసి, అందరికీ ఆదర్శంగా నిలవాలి.